O‘zbekistonda yillik o‘limlarning 78 foiziga yuqumsiz kasalliklar sabab bo‘lmoqda

O‘zbekistonda dehqonchilik mahsulotlari mo‘l-ko‘l yetishtirilsa-da, aholi kundalik ovqat ratsionida meva-sabzavot turlari iste’moli yetarli emas. Ushbu muammolar tufayli O‘zbekistonda yillik o‘lim holatlarining 78 foizi aynan yuqumsiz kasalliklar ulushiga to‘g‘ri kelmoqda, deb yozadi O‘zA Sog‘liqni saqlash vazirligi matbuot xizmatiga tayanib.

Prezidentning 2018 yil 18 dekabrda qabul qilingan “Yuqumli bo‘lmagan kasalliklarning profilaktikasini, sog‘lom turmush tarzini qo‘llab-quvvatlash va aholining jismoniy faolligi darajasini oshirish chora-tadbirlari to‘g‘risida”gi qarori qabul qilingan. Unda tibbiy-profilaktika sohasida olib borilayotgan ishlarni takomillashtirish, aholi orasida sog‘lom turmush tarzi, jismoniy faollik va to‘g‘ri ovqatlanish madaniyatini keng targ‘ib etish tilga olingan.Yuqumli bo‘lmagan kasalliklar ko‘pchilik o‘ylaganidek,xavfsiz tuyulsa-da turmush tarzimizni kemiruvchi katta illat hisoblanadi.